Ашубаева Зина Жекшеновна

Ашубаева Зина Жекшеновна (1935-жылы туулган, Чүй облусу, Сокулук району Кызыл-Туу айылы) - химия илимдеринин доктору (1982), профессор (1989). Москва текстиль институтун бүтүргөн (1958). Кыргызстан ССР ИАнын химия институтунда илимий кызматкер, лаборатория башчы, 1994-жылдан КР УИАнын химия жана химиялык технология институтунда башкы илимий кызматкер. 150 илимий эмгектин, анын ичинен 8 монографиянын 30дай автордук күбөлүктүн автору. Алар негизинен пектин заттарынын химиясы жана технологиясына арналган. Ойлоп табуучулардын эларалык уюмунун (Женева) алтын медалы менен сыйланган (2004). Илимий эмгектери: Химические реакции пектиновых веществ. Ф., 1984; Применение петиновых веществ в медицине (в соавторстве). Б., 1989; Металлокомплексные производные пектинов и их применение (в соавторстве). Б., 1991.
 Колдонулган адабияттар 
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1
Категория:Кыргызстан
Категория:Инсандар